**Zapošljavamo:**

**Studente za podršku u odjelu Istraživanja i razvoja aktivnih farmaceutskih spojeva (m/ž)**

Želite li se pridružiti odjelu Istraživanja i razvoja aktivnih farmaceutskih spojeva (API-ja) u PLIVI?

Zbog povećanog obujma posla tražimo motivirane studente koji su spremni učiti i razvijati znanja, vještine i kompetencije u područjima; kemije, analitike, kemijskog inženjerstva i fizikalne karakterizacije te pomagati u različitim razvojnim projektima. Radit ćete u dinamičnom okruženju te imati priliku proširiti znanstvene spoznaje u razvoju aktivnih farmaceutskih spojeva i generičkih lijekova te naučiti praktične vještine rada u našim laboratorijima i pilotu.

Vaši radni zadaci uključivat će:

* Provedbu eksperimenata u sintetskom laboratoriju uz nadzor stručne osobe
* Provedbu kristalizacijskih eksperimenata uz nadzor stručne osobe
* Korištenje i savladavanje tehnika fizikalne karakterizacije
* Provedbu eksperimenata u svrhu inženjerskih ispitivanja i uvećanja procesa uz nadzor stručne osobe
* Svladavanje osnovnih analitičkih tehnika uz nadzor stručne osobe
* Korištenje osnovnih analitičkih tehnika u analizi uzoraka
* Korištenje novih tehnologija i metodologija u području rada

Vi ste:

* student/ica ste završne godine PMF-a ili Fakulteta kemijskog inženjerstva i tehnologije
* student/ica s mogućnošću rada preko studentskog ugovora
* raspoloživi raditi duži vremenski period, barem 20-ak sati tjedno
* kreativni i samostalni, zainteresirani za rad u laboratoriju
* aktivno se služite engleskim jezikom i dobro poznajete MS Office alate

**Započnite svoj profesionalni razvoj u PLIVI!**

Ukoliko želite raditi u izuzetno poticajnoj okolini koja prepoznaje značenje i ulogu zaposlenika, surađivati sa stručnjacima iz svih područja – postanite i Vi dio PLIVINOG tima!

Ako ste u navedenom radom mjestu prepoznali izazov za svoju karijeru te udovoljavate navedenim uvjetima, svoju molbu i životopis dostavite nam **do 29. rujna 2021.** na mail adresu [**posao@pliva.com**](mailto:posao@pliva.com) uz naslov **„Studentski posao R&D“**